A BIZOTTSÁG JELENTÉSE 23. ÉVES JELENTÉS A STRUKTURÁLIS ALAPOK VÉGREHAJTÁSÁRÓL (2011) /* COM/2012/0633 final */





A BIZOTTSÁG JELENTÉSE 23. ÉVES JELENTÉS A STRUKTURÁLIS ALAPOK VÉGREHAJTÁSÁRÓL (2011) E jelentés a strukturális alapokra vonatkozó általános rendelkezések megállapításáról szóló 1260/1999/EK rendelet 45. cikkének (2) bekezdésében foglaltak szerint készült. A strukturális alapok (2000–2006) keretében 2011 folyamán támogatott tevékenységeket mutatja be. 1. Bevezetés 2011 a 2000–2006-os programozási időszakhoz kapcsolódó programok és projektek végrehajtásának tizenkettedik éve volt. A 2011-es költségvetést teljes mértékben végrehajtották. A kifizetési előirányzatok tekintetében az Európai Regionális Fejlesztési Alap (ERFA) forrásainak felhasználása 100 %-os volt. A strukturális alapok 2000–2006-os programjainak és projektjeinek végrehajtása, valamint a lezárásukra való felkészülés mellett a Bizottság részt vállalt a 2010–2013-as programozási időszakra vonatkozó 434 program végrehajtásában is (317 program az Európai Regionális Fejlesztési Alapból (ERFA), 117 program pedig az Európai Szociális Alapból (ESZA)[1] kap támogatást). A tapasztalatcsere többek között az interregionális és városi hálózatok, valamint a 2011. június 23–24-én megrendezett „Regions for Economic Change: Fostering Smart and Sustainable Growth in Cities and Regions” (Régiók a gazdasági változásért: az intelligens és fenntartható növekedés ösztönzése a városokban és régiókban” című konferencia révén kapott ösztönzést. A konferencia alatt hirdették ki a „RegioStars 2011” díj öt nyertesét, akiket 66 jelentkező közül választottak ki. A RegioStars-díj célja meghatározni a helyes gyakorlatokat a regionális fejlesztésben, valamint kiemelni az olyan eredeti és innovatív projekteket, amelyek más régiók számára is vonzóak és inspirálóak lehetnek. A 9. alkalommal megrendezett „Régiók és városok európai hete” nyílt napok program, melyet a Bizottság és a Régiók Bizottsága közösen szervezett, 2011. október 10–13-án zajlott le. Ennek keretében 5700, a regionális és helyi fejlesztés területén dolgozó helyi, regionális, nemzeti és európai döntéshozó és szakértő gyűlt össze. Az esemény nagyszerű helyszínt kínál az együttműködésre és a hálózatépítésre, a tudás és tapasztalatok megosztására, és lehetőséget nyújt arra, hogy a régiók és a városok bemutathassák mindazt, amit elértek. Ideális alkalmat nyújt a kohéziós politika és más uniós politikák közötti szinergiák kihangsúlyozására. A lengyel elnökség 2011. október 19–20-án „Catalysing reforms – ESF support for better governance” (A reformok katalizálása – ESZA-támogatás a jobb kormányzásért) címmel kétnapos konferenciát rendezett. A jó kormányzás támogatását a 2000–2006-os pénzügyi időszak alatt kezdeményezték. Megerősítése és megvalósítása a 2007–2013-as pénzügyi időszak egyik kiemelt célkitűzése. 2011. november 17-én 20 európai országból több mint 200 vendég vett részt a lengyel elnökség égisze alatt Maastrichtben megrendezett 2011-es EPSA (European Public Sector Award – európai közszféra-díj) eseménysorozatán. 32 európai országból 274 jelentkezés érkezett be, az uniós intézményekből pedig hét. E jelentkezések közül az Európai Közigazgatási Intézet (EIPA) számos jó igazgatási kapacitásépítési gyakorlatot talált, ezek közül némelyeket az ESZA támogató intézkedései társfinanszíroznak. Az európai közszféra-díj olyan közeget igyekszik teremteni, amelyben az európai közszféra intézményei kitűnhetnek és példaként állhatnak a világ előtt. 2. A végrehajtás elemzése 2.1. A költségvetés végrehajtása 2.1.1. ERFA A költségvetés végrehajtása 2011-ben a költségvetés végrehajtása a 2000–2006-os programok lezárására összpontosult. Az utolsó záródokumentumok márciusban érkeztek be azoktól a tagállamoktól, amelyek a támogathatóságra határidő-módosítást kaptak. Az összesített felhasználási szint elérte a 100 %-ot, vagyis a programok keretében 1457 millió EUR visszatérítést folyósítottak (a technikai segítségnyújtást is beleértve). A Bizottság az előző és a jelenlegi programozási időszakot egyidejűleg kezeli. A 2007–2013-as programok eleinte lassan indultak el, 2011-ben azonban felgyorsult a kifizetési kérelmek benyújtása. Ennek a tendenciának, valamint annak a ténynek köszönhetően, hogy a legtöbb 2000–2006-os program elérte az időközi kifizetések 95 %-ban meghatározott maximális szintjét, a 2000–2006-os időszakra vonatkozó előirányzatokat átcsoportosították a 2007–2013-as időszakra. Ez lehetővé tette az ERFA-programok kifizetési előirányzatainak 100 %-os felhasználását mindkét programozási időszak alatt. Valamennyi célkitűzés kifizetései alacsonyabbak voltak az eredetileg tervezettnél, ami főképp az előirányzatok átcsoportosításának köszönhető, mely a 2007–2013-as előirányzatok megerősítése céljából történt globális átcsoportosítás során zajlott. Az 1. célkitűzésre 1838 millió EUR helyett 1205 millió EUR került kifizetésre, a 2. célkitűzésre 410 millió EUR helyett 221 millió EUR és az Interregre 108 millió EUR helyett 16 millió EUR. Kifizetések 2011-ben a 2000–2006-os programokra: || EMOGA || ERFA || ESZA || HOPE || Összeg: AT || || 14 394 959,85 || || || 14 394 959,85 BE || 5 254 566,66 || 1 014 831,52 || 14 544 488,07 || || 20 813 886,25 CB || || 15 403 515,36 || || || 15 403 515,36 CE || || 164 048,95 || || || 164 048,95 CY || || 1 401 140,35 || 1 186 299,92 || 170 953,65 || 2 758 393,92 CZ || 4 094 783,06 || || 21 148 761,57 || || 25 243 544,63 DE || 122 789 589,18 || 17 297 754,06 || 57 477 900,89 || || 197 565 244,13 DK || || || 3 541 889,88 || || 3 541 889,88 EE || 2 295 555,74 || || || || 2 295 555,74 ES || 73 787 602,49 || 172 807,37 || 77 731 182,47 || || 151 691 592,33 FI || 3 420 450,33 || 45 415 642,08 || || || 48 836 092,41 FR || 18 412 572,56 || 95 433 002,76 || 8 362 550,00 || || 122 208 125,32 GB || || 21 362 083,49 || 32 151 662,89 || 172 858,60 || 53 686 604,98 GR || 25 084 599,31 || 581 662 512,98 || || || 606 747 112,29 HU || || 60 190 178,63 || 9 650 823,51 || || 69 841 002,14 IE || 9 978 215,00 || || 44 856 572,31 || || 54 834 787,31 IT || 124 807 942,01 || 269 384 078,88 || 112 654 464,59 || 23 936,25 || 506 870 421,73 LT || 5 850 767,25 || || 24 481,07 || || 5 875 248,32 LV || 4 592 410,00 || || 6 367 098,00 || || 10 959 508,00 MT || 210 000,00 || 2 334 881,95 || 493 763,85 || 119 535,31 || 3 158 181,11 NL || 3 351 245,76 || 22 921 011,32 || 1 072 052,50 || || 27 344 309,58 PL || 55 988 004,63 || 643 191,12 || 28 620 387,05 || || 85 251 582,80 PT || 39 271 043,25 || 297 752 430,98 || 11 474 395,22 || || 348 497 869,45 RG || || 978 970,08 || || || 978 970,08 SE || || 9 619 354,82 || 2 922 846,29 || || 12 542 201,11 SI || 633 009,35 || || 2 760 201,06 || 89 052,00 || 3 482 262,41 SK || || 777 989,89 || || 91 453,25 || 869 443,14 Összeg: || 499 822 356,58 || 1 458 324 386,44 || 437 041 821,14 || 667 789,06 || 2 395 856 353,22 Zárások 2011-ben folytatódott a 2010-ben beérkezett zárási dokumentumok vizsgálata. A tagállamok a többi zárási dokumentumot 2011 márciusában nyújtották be. Ennek az volt az oka, hogy a Bizottság egyes görög és határokon átnyúló programok esetében a kiadások támogathatóságára megállapított végleges határidőt 12 hónappal meghosszabbította. A 379 program közül összesen 152 egyenlegkifizetési igényt elégítettek ki 2011 végén, 1457 millió EUR értékben. Mindezen felül 2011-ben 138 zárónyilatkozatot és 40 zárójelentést elemeztek. 33 programra vonatkozóan küldtek a tagállamoknak a projekt lezárását indítványozó javaslatot, és további 42 lezáró levelet küldtek el, illetve ennyiről született megegyezés 2011. december 31-ig. A 2011-ben elvégzett előkészítő munka komoly alapot teremtett a 2012-ben végrehajtandó hatékony lezárási folyamathoz, a fennmaradó programokat ugyanis ekkor zárják le. 2011. december 31-ig a teljes 2000–2006-os időszakra vonatkozóan összesen 124 308 millió EUR-t fizettek ki a tagállamoknak. Az összes tagállamra nézve ez a teljes 129 584 millió EUR-s keret átlagosan 96 %-os felhasználásának felel meg. A fennmaradó kifizetések a programok lezárása kapcsán történő záró kifizetéseket érintik. Fennálló kötelezettségvállalások 2011 végén az előző évekből származó, még fennálló kötelezettségvállalások (RAL) összege az ERFA esetében 4 856 millió EUR volt, szemben a 2010. év végén fennálló 6 719 EUR-val. Ez az ERFA esetében a kötelezettségvállalások teljes összege 3,9 %-ának felel meg. A záróegyenlegek 2012 és 2013 során történő kifizetésével a fennálló kötelezettségvállalások további csökkenése várható. 2.1.2. ESZA A 2000–2006-os időszak tekintetében 239 ESZA operatív programot kell lezárni. Mind a 239 program esetében időben benyújtották a zárási dokumentumokat, és azok mind elfogadhatóak voltak. Ez ideig 212 zárónyilatkozatot és 214 zárójelentést fogadtak el. 84 zárás dossziéját zártak le, összesen 445 millió EUR értékben. 2011-ben a kifizetési előirányzatok felhasználása 437 millió EUR volt. A 2011 végén fennálló kötelezettségvállalások (RAL) összesen 2 367 millió EUR-t tettek ki (szemben a 2010. évi 3 004 millió EUR-val). Ez a 2000–2006-os időszak összes kötelezettségvállalása 3,46 %-ának felel meg. A teljes időszakra vonatkozóan 2011 végéig összesen 64 492 millió EUR-t fizettek ki a tagállamok részére. Az összes tagállamra nézve ez a teljes 68 600 millió EUR-s keret 94,09 %-os felhasználásának felel meg. A lezárási folyamat elemzésének eredményei alapján 2011-ben a nagy kockázatú programok zárónyilatkozatait célzott záró ellenőrzésnek vetették alá, hogy további biztosítékot nyújtsanak arra vonatkozóan, hogy a fennmaradó kockázatok nem haladják meg a lényegességi küszöböt. 2.1.3. EMOGA 2011-ben az EMOGA Orientációs Részlege által támogatott programokra kifizetett teljes összeg 499,68 millió EUR volt, melyből 8,8 millió EUR-t címzett bevételből fizettek ki. Végül a 2011-ben rendelkezésre álló előirányzatok 90,2 %-át fordították kifizetésekre. A 2000–2006-os időszak programjainak végrehajtását 2011 előtt befejezték. 2011-ben a Bizottsághoz beérkeztek a fennmaradó 4 program zárási dokumentumai (152 vidék-fejlesztési program közül 148-nak már 2010-ben beérkezett a zárási dokumentuma), így a Bizottság intenzíven dolgozhatott a programok lezárásán. A 2010-ben már lezárt 19 programon kívül a Bizottság 2011-ben további 75 programot zárt le. Ezenfelül 88 program esetében tettek javaslatot a végső egyenlegre, melyből 13 program esetében fizettek részleges egyenleget. Az EMOGA Orientációs Részlegén belül fennálló kötelezettségvállalások (RAL) összege 2011 végén 632,3 millió EUR volt, ami a 2000–2006-os időszakra előirányzott teljes támogatás 2,9 %-ának felel meg. Ez az összeg 551 millió EUR-val alacsonyabb a 2010. év végén fennálló kötelezettségek összegénél, ami akkor 1 183,3 millió EUR volt. 2.1.4. HOPE A tagállamoknak kifizetett 0,7 millió EUR-val a kifizetések összesített felhasználási szintje elérte a 29,03 %-ot. A kifizetési előirányzatok végrehajtási szintjét illetően 0,5 millió EUR-t fizettek ki az 1. célkitűzésre, és 0,2 millió EUR-t az 1. célkitűzés alá nem tartozó területekre. A HOPE esetében a 2011. év végén fennálló kötelezettségvállalások összege 295,7 millió EUR volt (a 2010-es 296,44 millió EUR-hoz képest). Ez a 2000–2006-os időszakra vonatkozó összes kötelezettségvállalás 7,4 %-ának felel meg. A teljes időszakra vonatkozóan 2011 végéig a tagállamok részére összesen 3 640 millió EUR-t fizettek ki. Az összes tagállamra nézve ez a teljes 3 935 millió EUR-s keret 92,5 %-os felhasználásának felel meg. 3. Összhang és koordináció 3.1. Összhang az Unió egyéb szakpolitikáival Az előző jelentések részletesen beszámoltak a kohéziós politika és más uniós szakpolitikák – például a versenypolitika, a belső piac, a környezetvédelem, a közlekedés és a nemek közötti egyenlőség – prioritásai közötti összhang biztosításával kapcsolatos előrelépésekről. Mivel a 2000–2006-os programok zárási szakaszukhoz értek, nem volt különösebb változás az irányító hatóságra vonatkozó követelményekben és elvárásokban. 3.2. Az eszközök koordinációja 3.2.1. A strukturális alapok és a Kohéziós Alap A 2000–2006-os időszakban a strukturális alapokból mind a 25 tagállam kapott támogatást, míg tizenhárom tagállam a kevésbé tehetős tagállamokat támogató Kohéziós Alapból nyújtott támogatásban is részesült. A támogatott projektek kettős finanszírozásának elkerülése érdekében a strukturális alapok programozását és végrehajtását gondosan összehangolták egymással, valamint a Kohéziós Alappal (különösen az ERFA-val). 3.2.2. A strukturális alapok és az Európai Beruházási Bank (EBB) / Európai Beruházási Alap (EBA) A 2000–2006-os időszak alatt a Bizottság, az EBB és az EBA három kezdeményezés (JASPERS, JEREMIE és JESSICA) létrehozásával erősítette együttműködését. Ennek az együttműködésnek a részletei korábbi jelentésekben szerepelnek. Mivel a 2000–2006-os időszak végrehajtása 2010-ben zárási szakaszához érkezett, már nincs miről konkrétan beszámolni. 4. Értékelések A Bizottság 2011-ben is folytatta a strukturális alapok területén való döntéshozatal támogatására irányuló értékelések végzését. A 2000–2006-os időszakra vonatkozó értékelések többségét azonban 2010-ben lezárták. ERFA A 2011-ben indított és jelenleg zajló értékelések: - Tanulmány az innovációs tevékenységek értékeléséről, melynek célja megállapítani, hogy a tagállamokban melyek a legkorszerűbb innovációértékelési módszerek, elemezni a különböző innovációs tevékenységek felmérésére használt értékelési módszerek előnyeit és korlátait, esettanulmányokat készíteni a jó minőségű értékelésekről, valamint iránymutatásokat kidolgozni az irányító hatóságok számára értékelési tevékenységeik támogatására. A Bizottságnak továbbra is fontos feladata módszertani útmutatást nyújtani a tagállamoknak. Ebben a tekintetben folyamatosan frissítik az EVALSED, azaz a társadalmi-gazdasági fejlődés értékelésére szolgáló online és interaktív eszközt, melyhez jelenleg készül egy új, elmélet-alapú értékelésről szóló rész. ESZA 2012-ben két olyan értékelést fejeztek be, amelyet már 2011-ben elkezdtek. Az első azt mérte fel, hogy vajon a gazdasági válság hatott-e az ESZA kiadásaira. A második értékelés azt elemezte, mennyire volt hatékony és eredményes az egész életen át tartó tanulás tevékenységeire felhasznált ESZA-támogatás. Egyik értékelés sem vonatkozott a 2000–2006-os időszakra. EMOGA A 2000–2006-os vidékfejlesztési programok utólagos értékelése 2011 alatt végig zajlott, és 2012 első negyedévében ért véget. Az értékelésből azt a következtetést vonták le, hogy a vidékfejlesztési szakpolitikák sikerének kulcsa a rugalmas alkalmazkodás az Unió-szerte előforduló különféle helyzetekhez, továbbá világosan meghatározott célkitűzésekre és megfelelő jogosultsági és kiválasztási feltételekre van szükség, hogy a célkitűzésekre lehessen összpontosítani. A szakpolitika hatékonyságát javította az intézkedések közötti szinergiára és komplementaritásra való tudatos összpontosítás. Összességében a szakpolitika eredményeként a vidéki térségekben fenn tudták tartani a foglalkoztatást, illetve új munkahelyeket hoztak létre, a szakpolitika támogatta a vidéki jövedelmeket, hozzájárult a vidéki környezet és biodiverzitás fenntartásához és javításához, valamint az életminőség és a vidéki közösségek fenntarthatóságának javításához. 5. Ellenőrzések Az ellenőrzések eredményeiről szóló részletes információk az érintett főigazgatóságok éves tevékenységi jelentéseiben[2] olvashatók. 5.1. ERFA Az évek során fokozatosan alakult ki a 2000–2006-os ERFA-programok iránti bizalom. A Regionális Politikai Főigazgatóság ellenőrei által ellenőrzött programok számszerűen a nemzeti és regionális programok 43 %-át, a tervezett ERFA-támogatásoknak pedig 76 %-át teszik ki. Az INTERREG-et illetően 2006-ban külön ellenőrzési vizsgálatot indítottak, amelyet 2009–2010-ben a lekötött összegek 54 %-át képviselő 23 ellenőrzött program esetében lezártak. A lezárásra való felkészülés részeként 2007-től a programok lezárását végző szervek ellenőrzését célzó kiterjedt előkészítő vizsgálatot hajtottak végre. Ennek célja a programlezáráskor benyújtott nyilatkozatokat alátámasztó munkájuk megfelelő voltának ellenőrzése, más szóval a tagállamok zárásra tett előkészületeinek ellenőrzése, és a kapcsolatos kockázatok azonosítása és enyhítése volt. A vizsgálat azt volt hivatott eldönteni, hogy a programozási időszak fennmaradó részében a nemzeti szervek ellenőrzési munkája megbízható biztosítékul szolgálhat-e, és hogy a zárónyilatkozat megfelelő ellenőrzési munkán fog-e alapulni, aminek köszönhetően a program zárásakor megbízható biztosítéknak fog minősülni. A vizsgálat keretében elvégzett 42 ellenőrzés, valamint a 2004-ben elkezdett rendszerellenőrzések részét képező, a program lezárását végző szerveknél tett ellenőrző látogatásoknak köszönhetően sikerült ellenőrizni azokat a programok lezárásáért felelős szerveket, amelyek 2010 végén a 2000–2006-os programok odaítélt összegének körülbelül 85 %-áért feleltek. Mivel az elmúlt években a Regionális Politikai Főigazgatóság jelentős mennyiségű ellenőrzési munkát végzett a 2000–2006-os programokra vonatkozóan, és figyelembe véve az ellenőrzések magas arányát, a Főigazgatóság a záráskor két típusú ellenőrzési munkára összpontosított: 1) helyszíni ellenőrzések a programokból vett mintán, az EU-25-ökben a 2000–2006-os időszakban a strukturális alapokból nyújtott támogatások lezárása céljából a Foglalkoztatás, a Szociális Ügyek és a Társadalmi Befogadás Főigazgatóságával, a Mezőgazdasági és Vidékfejlesztési Főigazgatósággal, és a Tengerügyi és Halászati Főigazgatósággal közösen végzett vizsgálat keretében. A 2009-ben kidolgozott vizsgálattervezési feljegyzés (EPM) két tevékenységre terjed ki: i. a programok lezárásáért felelős szervek által kiadott zárónyilatkozatokat megalapozó nemzeti ellenőrző tevékenységek minőségi és mennyiségi vonatkozásainak helyszíni ellenőrzése, beleértve egy 8-10 aktából álló minta újbóli ellenőrzését, valamint ii. ellenőrző munka a nyilatkozat és a kísérő jelentés (mint fent) elfogadhatóságának felmérésére. 2010 és 2011 folyamán a Regionális Politikai Főigazgatóság hét tagállamban (CZ, DE, ES, IT, IE, UK, SK) 21 helyszíni ellenőrző látogatást végzett az „EPM Closure of Assistance 2000-2006 in the EU25” (Az EU-25-ökben a 2000–2006-os időszakban nyújtott támogatások lezárása vizsgálattervezési feljegyzés) keretében, melyek 39 programot – köztük egyes Interreg programokat is – érintettek részben vagy teljesen. Ezek a záró ellenőrzési missziók lehetővé tették, hogy a Regionális Politikai Főigazgatóság a záráskor felmerülő speciális kockázatokkal foglalkozzon (mint például a visszamenőleges projektek, a közbeszerzések, a szabálytalanságok kezelése, a hibaarány kiszámítása), és befejezhesse a zárónyilatkozatok elemzését, és bizonyos esetekben pénzügyi korrekciókat javasoljon a rendszer olyan gyengeségeinek orvoslására, amelyekkel nem foglalkoztak kellő mértékben, vagy a zárónyilatkozatokban szereplő megbízhatatlan hibaarányok tekintetében. 2) A zárónyilatkozatok elemzése: A Regionális Politikai Főigazgatóság Ellenőrzési Igazgatósága a Regionális Politikai Főigazgatóság által 2009-ben elfogadott belső eljárásoknak megfelelően a program lezárásakor benyújtott 379 zárónyilatkozat mindegyikét megvizsgálja, hogy megállapítsa az utolsó részletre vonatkozó kérelem érvényességét. Ez a munka különösen 2010 második felére és 2011-re koncentrálódott, így 2012. április közepére mind a 379 zárónyilatkozatot értékelték. Összesen 336 zárónyilatkozatot (89 %) fogadtak el. A fennmaradó 43 zárónyilatkozatot (11 %) illetően a Regionális Politikai Főigazgatóság befejezte a kezdeti elemzést, és a kérdéses tagállamoktól további ellenőrzési tevékenységet, illetve további információt kért. Az elfogadott 336 zárónyilatkozat 15 tagállamot érint (AT, DK, EL, FI, FR, HU, CY, LV, LX, MT, NL, PL, SE, SK, SL). A még függőben lévő 43 zárónyilatkozat 11 olasz programot, 8 spanyol programot, 5 ír programot, 4 cseh programot, 3 portugál programot, 3 belga programot, 5 INTERREG programot, valamint Észtország, Németország, Litvánia és az Egyesült Királyság esetében egy-egy programot érint. A programok lezárását végző szervek a zárásra vonatkozó iránymutatásoknak megfelelően osztályozták az ellenőrzési véleményeket: fenntartás nélküli vélemény (az esetek 84 %-a), fenntartásos vélemény (az esetek 16 %-a, az időközi kifizetések 4 %-ára terjed ki), és 3 esetben nem volt vélemény. Egyik programmal kapcsolatban sem fogalmaztak meg elutasító véleményt vagy utasították el a véleményadást. A zárónyilatkozatok vizsgálatát követően a Regionális Politikai Főigazgatóság a 147 zárónyilatkozatra vonatkozó következtetéseiben 1,3 milliárd EUR feletti összegű pénzügyi korrekcióra tett javaslatot. Valószínű, hogy bizonyos esetekben, ahol további ellenőrzési tevékenység vagy vizsgálat folyik, további pénzügyi korrekciókra tesznek majd javaslatot. 5.2. ESZA 2011-ben az ellenőrök folytatták azon zárónyilatkozatok vizsgálatát, melyeket azoknak a programoknak a lezárására nyújtottak be, melyeknél a zárási dokumentumok benyújtási határidejét 2011-ig meghosszabbították. Ebbe tartozott a további információk iránti kérelmek nyomon követése. A lezárási folyamat elemzésének eredményei alapján 2011-ben a nagy kockázatú programok zárónyilatkozatait 6 célzott záró ellenőrzésnek vetették alá, 2012-re pedig 8 célzott záró ellenőrzést terveznek, hogy további biztosítékot tudjanak majd nyújtani arra vonatkozóan, hogy a fennmaradó kockázatok nem haladják meg a lényegességi küszöböt. Néhány esetben ez az eljárás felülvizsgált pénzügyi korrekciók megállapításához vezetett. Valamennyi vizsgált esetben korrektív eljárásokat kezdeményeztek. A 2000–2006-os időszakra vonatkozóan 2011-ben 8,6 millió EUR összegben határoztak pénzügyi korrekciókról, mely összegből 8,1 millió EUR már felhasználásra került. Ezen felül 2011-ben a korábbi évek során odaítélt 10,9 millió EUR került felhasználásra. 5.3. EMOGA 2011 végéig a 152 programból összesen 110 programot ellenőriztek (72,4 %), amelyek 21,8 milliárd EUR értékben az összes kötelezettségvállalási előirányzat 96,9 %-ámak feleltek meg. Összesen 46 program esetében volt szükség utólagos ellenőrzésre. 2011. december 31-ig a tagállamok által benyújtott zárónyilatkozatok vizsgálatát 146 program esetében véglegesítették, ez az összes program 96,1 %-át jelenti. 5.4. HOPE A HOPE program lezárás alatt van, és 2011-ben nem végeztek új HOPE-ellenőrzéseket. A 2000–2006-os programozási időszak kezdete óta a Tengerügyi és Halászati Főigazgatóság (DG MARE) összesen 58 ellenőrző látogatást tett, amelyek kiterjedtek valamennyi, egy alapból finanszírozott programra (18 program, amelyekhez 3 608,73 millió EUR kezdeti költségvetési hozzájárulást nyújtottak – ami a 2000–2006-os összköltségvetés 87,4 %-a), valamint tizennyolc, több alapból finanszírozott programra, amelyekhez 374,58 millió EUR támogatást nyújtottak – ami a 2000–2006-os eredeti összköltségvetés 9,2 %-a. A Tengerügyi és Halászati Főigazgatóság (DG MARE) rendszerellenőrzései által érintett programok a 2000–2006-os időszakra vonatkozó eredeti HOPE-támogatások összesen 96,6 %-ának feleltek meg. A többi program szabályos működése a strukturális alapokért felelős egyéb főigazgatóságok ellenőrzési tevékenysége és/vagy nemzeti szintű ellenőrzések révén igazolódott. 47 zárónyilatkozat esetében az első elemzést befejezték; további 13 esetében még zajlik az elemzés. A már elemzett 47 esetből 16 nyilatkozatot fogadtak el. A fennmaradó 31 „felfüggesztett” zárónyilatkozat esetében a tagállamokat további információk benyújtására kérték: A Tengerügyi és Halászati Főigazgatósághoz eddig 27 válasz érkezett be, és 14 került elemzésre. Így 27 zárónyilatkozatot vizsgálnak (ezek közül 14 az első, elemzési szakaszban van, 13 pedig felfüggesztés utáni szakaszban). 5.5. Európai Csalás Elleni Hivatal (OLAF) Az OLAF a strukturális alapok által társfinanszírozott intézkedésekkel kapcsolatban 2011-ben 29 alkalommal tett ellenőrző látogatást a tagállamokban. E látogatások alkalmával 57 gazdasági szereplőnél végeztek helyszíni ellenőrzést[3], míg 18 esetben a látogatásnak más célja volt, például információgyűjtés vagy a nemzeti hatóságok, illetve igazságügyi szervek támogatása. A korábbi évekhez hasonlóan, 2011-ben az OLAF a következő jellemző problémákat tárta fel: hamis nyilatkozatok és számlák, a közbeszerzési szabályok be nem tartása, valamint egyes meghatározott esetekben pályázati eljárások során előforduló érdekellentét. 2011-ben a 2035/2005/EK rendelettel[4] módosított 1681/94/EK rendeletnek[5], valamint a 846/2009/EK rendelettel[6] módosított 1828/2006/EK rendeletnek[7] megfelelően a tagállamok közel 3 816[8] esetben összesen 1,177 milliárd EUR-t érintő szabálytalanságokról tájékoztatták a Bizottságot, amelyek az 1994–1999-es, a 2000–2006-os és a 2007–2013-as programozási időszakokban[9] társfinanszírozott intézkedésekkel voltak kapcsolatosak. 6. A Bizottság munkáját segítő bizottságok 6.1. Az alapok koordinációs bizottsága (COCOF) 2011-ben a COCOF egyetlen olyan tevékenysége, amely a 2000–2006-os időszak végrehajtását érintette, egy, a 2000–2006-os programokra vonatkozó lezárási folyamat elemzésének a bemutatása volt. 6.2. ESZA-bizottság 2011-ben három plenáris ülést és öt szakmai munkacsoport-ülést tartottak. A szakmai munkacsoport 2011-ben minden ülésén áttekintette a 2000–2006-os időszak lezárási eljárásainak haladását, és egy részletes prezentációt tartottak a lezárási eljárás tanulságairól. 6.3. Az Agrárstrukturális és Vidékfejlesztési Bizottság (STAR) Mezőgazdasági és Vidékfejlesztési Főigazgatóság: Az Agrárstrukturális és Vidékfejlesztési Bizottság 2011-ben kétszer ült össze, hogy arról tájékozódjon, a szabálytalanságok egyes eseteiben az EMOGA Orientációs részlege által finanszírozott kiadásokra milyen pénzügyi következményeket kell alkalmazni. A bizottság véleményétt nem kérték ki. 6.4. A Halászati és Akvakultúra-ágazati Strukturális Bizottság (CSFA) Tengerügyi és Halászati Főigazgatóság (DG MARE) A Halászati és Akvakultúra-ágazati Strukturális Bizottság (CSFA) 2011-ben kétszer ülésezett. Az üléseken tárgyalt legfontosabb kérdés a HOPE lezárása volt. 7. Legfontosabb projektek listája, amelyekhez az alapok hozzájárultak (2000–2006-os időszak) CCI_MP || CÍM 1999NL053PR001 || Megabanenmarkt Amsterdam 2001ES161PR001 || Circumvalación de Las Palmas - Fase II et Fase III 2001ES161PR002 || Autovía: Albacete-Murcia-Tramo: Albacete-Venta del Olivo 2001ES161PR003 || Proyecto de la presa de la Brena II 2001ES161PR004 || Desaladora de Aqua Marina de Carbonera 2001ES161PR005 || Autovía A-49: Sevilla-Frontera portuguesa. Tramo: San Juan del Puerto-Enlace de Lepe 2001FR162PR001 || Port 2000 Le Havre 2001FR162PR002 || Route Nationale 106 (Languedoc-Roussillon) 2001FR162PR003 || Grand Projet ATMEL 2001PT161PR001 || Terminal de Regasificação de Gás Natural Liquefeito 2001PT161PR002 || Armazenagem subterrânea de gás natural no Carriço-Pombal 2001PT161PR003 || Linha do Douro - Remodelação do troço Cête-Caíde 2001PT161PR004 || IC 10 - Ponte sobre o Tejo em Santarém e acessos imediatos 2002DE161PR002 || Ausbau der Schienenstrecke Berlin - Frankfurt/Oder - Grenze Deutschland/Polen 2002DE161PR003 || Neubau der Bundesautobahn A 17 von Dresden (B 173) - Tschechische Republik 2002DE161PR004 || Neu- und Ausbau der A 113, B 96 und B 96a 2002DE161PR005 || Neubau der Bundesstrasse B 6n in den Abschnitten Wernigerode-Blankenburg und Quedlinburg-Bernburg 2002DE161PR006 || Neubau der Bundesautobahn A71 AD Oberrolingen (A 38) - AS Erfurt-Bindersleben 2002DE162PR001 || Design und Kulturstandort Zollverein 2002DE162PR002 || Propylen Pipeline 2002ES161PR001 || Gran Telescopio de Canarias 2002ES161PR002 || Ampliación de la Darsena de Escombreras en Cartagena 2002ES161PR003 || Ampliación del Puerto de Castellon 2002ES161PR004 || Autovía Ruta de la plata. CN-630-Construccion del tramo del Enlace de Gerena-Enlace de Camas 2002ES161PR005 || Autovía Ciudad Real-Atalaya de Canavate- Tramo: Enlace de Miguelturra - Enlace de Daimiel 2002ES161PR006 || Autovía de Castilla-La Mancha - Tramo: Abia de la Obispalia y Cuenca 2002ES161PR007 || Ampliación del Puerto de Ferrol (Puerto exterior) 2002ES161PR008 || Autovía A-381: Tramo: Jerez - Los Barrios, Provincia de Cadiz 2002ES161PR009 || Autovía de la Plata CN-630 de Gijón a Sevilla. Tramo: Plasencia (Sur) - Canaveral (Este) 2002ES161PR010 || Presa del Arenoso 2002ES161PR011 || Autovía A-92 Sur, Guadix-Almeria. Tramo: Hueneja-Interseccion N-340 2002ES161PR012 || Línea de alta velocidad entre Córdoba y Málaga 2002ES161PR013 || Autovía de Castilla. Tramo Martin de Yeltes-Ciudad Rodrigo 2002ES161PR014 || Planta de regasificación de gas natural licuado en la Isla de Gran Canaria 2002ES161PR015 || Impulsión de la IDAM de Carboneras 2002ES161PR016 || Glapilk, A.I.E. 2002ES161PR018 || Asturiana de Zinc, S.A. 2002ES161PR019 || Conexión Almanzora-Poniente Almenriense. Fase I: Tramo venta del podre Nijar en Almería 2002ES161PR020 || Autopista Santiago de Compostela-Ourense. Tramo: Santiago-Alto de Santo Domingo 2002ES161PR021 || Autovía del Cantábrico - Carretera Nacional 632, de Ribadesella a Luarca. Tramo: Grases (Villaviciosa) - Infanzón (Gijon) 2002ES161PR022 || Delphi Automotive System España, S.A. 2002ES161PR023 || Construcción del nuevo Hospital General Universitario de Murcia 2002ES161PR024 || Autovía del Cantábrico. Carretra Nacional 632, de Ribadesella a Luarca. Tramo: Soto del Barco-Muros de Naon 2002ES161PR025 || Conducción Jucar-Vinalopo 2002ES161PR026 || Autovía Alacant-Alcoit y Villena Ibi. Tramo: Rambla de Rambuchar-Catalla) 2002ES161PR027 || Maspalomas Resort S.L. 2002ES161PR028 || Dupont Ibérica, S.L. 2002ES161PR029 || Autovía de la Plata. Tramo: Valverde de la Virgen-Ardon 2002FR161PR001 || Déviation de Sainte-Marie (Ile de la Réunion) 2002FR162PR001 || Cap 'Découverte 2002FR162PR002 || Grande Halle d'Auvergne 2002FR162PR003 || ATMEL ROUSSET (Bouches du Rhône) Phase 3 2002FR162PR004 || Pikington-Glass France à Seingbouse 2002FR162PR005 || Tunnel du Lioran 2002IE161PR001 || Purchase of diesel railcars 2002IE161PR003 || N 8 Watergrasshill by-pass 2002IE161PR004 || N11 Rathnew-Ashford by-pass 2002IE161PR005 || N18 Hurlers cross by-pass 2002IE161PR006 || N22 Ballincollig by-pass 2003DE161PR002 || AMD Piesteritz 2003ES161PR001 || Nueva carretera de acceso al Puerto de Castellón 2003ES161PR002 || Fibras del Noreste S.A. 2003ES161PR003 || Biotenol Galicia S.A. 2003ES161PR004 || Autovía del Mediterráneo CN-240. Tramo: Nerja-Almuñécar 2003ES161PR005 || Autovía del Cantábrico. Carretera Nacional 632, de Ribadesella a Luarca. Tramo: Vegarrozadas-Soto del Barco 2003FR161PR001 || SEVELNORD 2003FR162PR001 || Lenglet 2003FR162PR002 || Éléctrification des lignes vosgiennes 2003FR162PR003 || Plate-forme multimodale Dourges 2ème phase 2003FR162PR004 || RCEA Limousin 2004IT161PR002 || IVECO-Ristrutturazione stabilimento di Foggia e nuovo Lab. di Ricerca 2005ES161PR007 || FIBRAS DEL NOROESTE [1] Lásd a 2007–2013-as programozási időszakra vonatkozó stratégiákról és programokról folytatott tárgyalások eredményeiről szóló közleményt. [2] A kiadvány az alábbi oldalon olvasható: http://ec.europa.eu/atwork/synthesis/aar/index_en.htm [3] 2185/1996/EK rendelet (HL L 292., 1996.10.15., 2. o). [4] HL L 178., 1994.7.12., 43. o. [5] 2035/2005/EK rendelet, HL L 328., 2005.12.15., 8. o. 8 [6] HL L 371., 2006.12.27., 1. o. [7] 846/2009/EK rendelet (HL L 250., 2009.9.23., 1.o.). [8] 2010: a bejelentett esetek száma 6 910; a bejelentések által érintett összeg 1,1546 milliárd EUR. [9] Lásd az EU pénzügyi érdekeinek védelméről szóló bizottsági jelentést (COM (2012) 408 végleges)